Azərbaycan Respublikası Vergilər Nazirliyinin Kollegiyasının 3 sentyabr 2014-cü il tarixli 1417050000004800 nömrəli Qərarı ilə təsdiq edilmişdir.

(Vergilər Nazirliyinin Kollegiyasının  
31 iyul 2017-ci il tarixli 1717050000012100nömrəli  
Qərarı ilə təsdiq edilmiş əlavə və dəyişikliklərə)

Əlavə - 1

***“Vergi ödəyicisinin təsərrüfat subyektinin (obyektinin) onlayn qeydiyyatı” elektron xidməti üzrə inzibati reqlament***

**1. Ümumi müddəalar**

**1.1. Elektron xidmətin adı:** *Vergi ödəyicisinin təsərrüfat subyektinin (obyektinin) onlayn qeydiyyatı.*

**1.2. Elektron xidmətin məzmunu:** *Bu xidmət vergi ödəyicisinin təsərrüfat subyektinin (obyektinin) elektron qaydada qeydiyyata alınmasını əhatə edir.*

**1.3. Elektron xidmətin göstərilməsinin hüquqi əsası:** *Azərbaycan Respublikasının Vergi Məcəlləsinin 33-cü və 34-cü maddələri, Azərbaycan Respublikası Prezidentinin “Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” 23 may 2011-ci il tarixli, 429 nömrəli Fərmanının 2-ci və 2-1-ci hissələri,* *Azərbaycan Respublikası Nazirlər Kabinetinin 24 noyabr 2011-ci l tarixli 191 nömrəli Qərarı ilə təsdiq edilmiş, 1 nömrəli əlavə -*  *“Mərkəzi icra hakimiyyəti orqanları tərəfindən konkret sahələr üzrə elektron xidmətlər göstərilməsi Qaydaları”, həmin Qaydalara 1 nömrəli əlavə, eləcə də “Elektron xidmət növlərinin Siyahısı”nın 7.15-cı bəndi*

**1.4. Elektron xidməti göstərən dövlət qurumunun adı***: Azərbaycan Respublikasının Vergilər Nazirliyi*

**1.5. Elektron xidmətin digər icraçıları:** *Yoxdur.*

**1.6. Elektron xidmətin avtomatlaşdırılma səviyyəsi:** *Qismən avtomatlaşdırılmışdır.*

**1.7. Elektron xidmətin icra müddəti:** *Elektron xidmət 2 iş günü ərzində yerinə yetirilir.*

**1.8. Elektron xidmətin göstərilməsinin nəticəsi***: Vergi ödəyicisinin təsərrüfat subyekti (obyekti) vergi uçotuna alınır.*

**2. Elektron xidmətin göstərilməsinin həyata keçirilməsi**

**2.1. Elektron xidmətin növü:** *İnteraktiv.*

**2.2. Elektron xidmət üzrə ödəniş**: *Ödənişsiz.*

**2.3. Elektron xidmətin istifadəçiləri:** *Azərbaycan Respublikasının Vergi Məcəlləsi ilə müəyyən edilmiş qaydada vergi ödəyicisinin eyniləşdirilmə nömrəsi (VÖEN) almış hüquqi və fiziki şəxslər.*

**2.4. Elektron xidmətin təqdim olunma yeri:**

[*https://www.e-taxes.gov.az/*](https://www.e-taxes.gov.az/)*,* [*https://www.e-gov.az*](https://www.e-gov.az)

**2.5. Elektron xidmət barədə məlumatlandırma:**

-*https://www.e-taxes.gov.az/dispatcher?menu=ekarg&submenu=2&nav=ekarg*

*- Vergi ödəyicilərinə xidmət strukturları (müvafiq idarə və şöbələr)*

*- Vergi ödəyicilərinə xidmət mərkəzləri*

*- Azərbaycan Respublikasının Vergilər Nazirliyinin Çağrı Mərkəzi (195)*

*-* [*office@taxes.gov.az*](mailto:office@taxes.gov.az)

*.*

* 1. **Elektron xidmətin göstərilməsi üçün tələb olunan sənədlər və onların təqdim olunma forması:**

*- Vergi ödəyicisinin təsərrüfat subyektinin (obyektinin) vergi uçotuna alınması barədə ərizə;*

*- Təsərrüfat subyektinin (obyektinin) bu fəaliyyətin yerinə yetiriləcəyi ünvanı təsdiq edən sənədin (mülkiyyət hüququnu təsdiq edən sənədin, icarə müqaviləsinin və ya qanunvericiliklə nəzərdə tutulmuş digər sənədin) surəti.*

*Xidmətin təqdim edildiyi elektron ünvandan ərizədə olan məlumatlar interaktiv şəkildə vergi ödəyicisi tərəfindən sistemə daxil edilir, digər sənədlər isə PDF formada sistemə əlavə edilir..*

**3. Elektron xidmətin göstərilməsi üçün inzibati prosedurlar**

**3.2. İnteraktiv elektron xidmətlər üçün sorğu:** *İnteraktiv xidmətlərin istifadəçilərinin - Azərbaycan Respublikasının Vergilər Nazirliyi tərəfindən verilmiş şifrə, parolu və ya gücləndirilmiş elektron imzası olmalıdır. Bunlardan istifadə etməklə sistemə daxil olduqda istifadəçiyə təklif olunan ərizə formasını doldurmaq və təsdiq etmək imkanı yaranır.*

*Ərizə iş vaxtı başa çatdıqdan sonra və ya qeyri-iş günündə sistemə daxil edilmişdirsə, bu halda onun icrası həmin gündən sonrakı ilk iş gününün əvvəlində həyata keçirilir.*

**3.2.1. Sorğunun formalaşdırılması:** *Vergi ödəyicisinin* *təsərrüfat subyektinin (obyektinin) qeydiyyatı barədə ərizə İnternet Vergi İdarəsi portalının “Onlayn Kargüzarlıq” bölümü üzərindən işlənilir. Bu məqsədlə “Yeni müraciət” düyməsi sıxılır və açılan pəncərədə*

* *“Kimə” siyahısından - Azərbaycan Respublikasının Vergilər Nazirliyi*
* *“Müraciətin növü” siyahısından - Ərizə*
* *“Sənədin növü” siyahısından - Təsərrüfat subyektinin (obyektinin) onlayn qeydiyyatı ərizəsi seçilir və “Qəbul” düyməsi sıxılır.*

*Açılan ekranda vergi ödəyicisinin təsərrüfat subyektinin (obyektinin) qeydiyyat məlumatları aşağıdakı ardıcıllıqla sistemə daxil edilir:*

*- təsərrüfat subyektinin (obyektinin) adı daxil edilir;*

*- təsərrüfat subyektinin (obyektinin) əsas sahəsi daxil edilir;*

*- təsərrüfat subyektinin (obyektinin) yardımçı sahəsi daxil edilir;*

*- təsərrüfat subyektinin (obyektinin) təsnifatı siyahıdan seçilir;*

*- təsərrüfat subyektinin (obyektinin) qeydiyyata alındığı əlamət seçilir;*

***“Mülkiyyətində olan” əlaməti seçildikdə***

*-mülkiyyət hüququnu təsdiqləyən sənədin seriyası daxil edilir;*

*-mülkiyyət hüququnu təsdiqləyən sənədin nömrəsi daxil edilir;*

*-mülkiyyət hüququnu təsdiqləyən sənədin tarixi daxil edilir;*

***“İcarəyə götürən” əlaməti seçildikdə***

* *İcarəyə alınan obyektin kodu daxil edilir;*
* *İcarə müqaviləsinin nömrəsi daxil edilir;*
* *İcarə müqaviləsinin tarixi daxil edilir;*
* *İcarə məbləği daxil edilir;*
* *İcarə müqaviləsinin başlanma tarixi daxil edilir;*
* *İcarə müqaviləsinin bitmə tarixi daxil edilir;*

***“Ödəmə mənbəyində” əlaməti seçildikdə***

* *İcarə müqaviləsinin nömrəsi daxil edilir;*
* *İcarə müqaviləsinin tarixi daxil edilir;*
* *İcarə məbləği daxil edilir;*
* *İcarəyə verən şəxsin vətəndaşlığından asılı olaraq DİN və ya Miqrasiya seçilir;*
* *İcarəyə verən şəxsin Pin kodu daxil edilir;*
* *İcarə müqaviləsinin başlanma tarixi daxil edilir;*
* *İcarə müqaviləsinin bitmə tarixi daxil edilir;*

***Təsərrüfat subyektinin (obyektinin) ünvan məlumatları daxil edilir***

* *Siyahıdan rayon seçilir;*
* *Siyahıdan kənd (qəsəbə) seçilir;*
* *Siyahıdan poçt indeksi seçilir;*
* *Siyahıdan küçə seçilir;*
* *Ev nömrəsi daxil edilir;*
* *Mənzil nömrəsi daxil edilir;*
* *Təsərrüfat subyektinin (obyektinin) fəaliyyət kodu daxil edilir;*
* *Əlaqə məlumatları daxil edilir. (Ev telefonu, iş telefonu, elektron poçt ünvanı, mobil telefon və sair);*
* *Təsərrüfat subyektinin (obyektinin) bu fəaliyyətin yerinə yetiriləcəyi ünvanı təsdiq edən sənədin (mülkiyyət hüququnu təsdiq edən sənədin, icarə müqaviləsinin və ya qanunvericiliklə nəzərdə tutulmuş digər sənədin) surəti elektron formada əlavə edilir.*

*Vergi ödəyicisinin* *təsərrüfat subyektinin (obyektinin) qeydiyyatı ilə bağlı bütün əməliyyatlar başa çatdıqdan sonra “İrəli” düyməsi sıxılır. Bu halda daxil edilmiş məlumatların yoxlanılması üçün təsdiqləmə ekranı gəlir. İstifadəçi məlumatların doğruluğuna əmin olduqda, onu təsdiqləmək üçün “Qəbul” düyməsini basır. Əks halda, imtina etmək üçün “İmtina” düyməsi icra edilir.*

*Təsdiqdən sonra ekrana Vergi ödəyicisinin* *təsərrüfat subyektinin (obyektinin) qeydiyyata alınması barədə ərizə”nin icraya qəbul edilməsi barədə Bildiriş çıxır.*

*“Çap” düyməsi vasitəsi ilə Bildirişi çap etmək mümkündür.*

*Vergi ödəyicisi tərəfindən göndərilən bu elektron ərizə onun “Göndərdiklərim” qovluğuna düşür.*

**3.2.2. Sorğunun qəbulu:** *Ərizə məlumatları sistemə daxil edilərək istifadəçi tərəfindən təsdiqləndiyi andan sistemdə qeydiyyata alınmış olur və ona 16 rəqəmli qeydiyyat nömrəsi verilir.*

**3.3. Elektron xidmətin göstərilməsi və ya imtina edilməsi:**

3.3.1. **Sorğunun yerinə yetirilməsindən imtina halları:** *Təsərrüfat subyektinin (obyektinin) fəaliyyət növü vergi ödəyicisinin fəaliyyət növləri arasından olmalıdır. Vergi ödəyicisinin təsərrüfat subyektinin (obyektinin) ən azı bir fəaliyyət növü olmalıdır və həmin fəaliyyət əsas fəaliyyət kimi qeyd edilməlidir. İcarəyə götürülən təsərrüfat subyektinin(lərinin) (obyektinin(lərin)) ümumi sahəsi icarəyə verən təsərrüfat subyektinin (obyektinin) ümumi sahəsindən çox olmamalıdır. Əks hallarda vergi ödəyicisinin təsərrüfat subyektinin (obyektinin) qeydiyyatı ərizəsinin icraya qəbul edilməsindən imtina edilir. Bu məsələlərə sistem tərəfindən avtomatik nəzarət olunur və ekrana müvafiq mesajlar çıxarılır.*

*Ərizənin göstəriciləri ilə ona elektron formada əlavə onunmuş sənədlərdə kənarlaşmalar aşkar edildikdə, vergi ödəyicisinin təsərrüfat subyekti (obyektin) qeydiyyata alınmır (Kənarlaşmalar barədə vergi ödəyicisinin elektron ünvanına uyğunsuzluq məktubu göndərilir.)*

**3.3.2.****Sorğunun qəbulu:** *İmtinaya əsas olmadıqda vergi ödəyicisinin təsərrüfat subyekti (obyekti) vergi uçotuna alınır.*

**3.4. Sorğunun icrası:**

**3.4.1**. **Ardıcıl hər bir inzibati əməliyyat, o cümlədən məsul şəxs haqqında məlumat:**

* *İstifadəçi adı, şifrə və parola görə vergi ödəyicisinin sistemdə təyin edilməsi (identikləşdirilməsi), məsul şəxs- Azərbaycan Respublikasının Vergilər Nazirliyi;*
* *Gücləndirilmiş elektron imza sahibinin sistemdə təyin edilməsi (identikləşdirilməsi), məsul şəxs - akkreditə edilmiş sertifikat mərkəzi;*
* *təsərrüfat subyektinin (obyektinin) qeydiyyatı ərizəsinin icraya qəbul edilməsi barədə vergi ödəyicisinə Bildirişin göndərilməsi, məsul şəxs - Azərbaycan Respublikasının Vergilər Nazirliyi;*
* *Vergi ödəyicisinin təsərrüfat subyektinin (obyektinin) vergi uçotuna alınması, (prosesin sonu)məsul şəxs - Azərbaycan Respublikasının Vergilər Nazirliyi.*

*Elektron xidmətin göstərilməsinə Azərbaycan Respublikası Vergilər Nazirliyinin Vergi ödəyicilərinə xidmət və şəffaf vergi partnyorluğu departamenti və Vergilər Nazirliyinin İnformasiya texnologiyaları mərkəzi məsuliyyət daşıyır.*

**3.4.2. Hər bir inzibati əməliyyatın məzmunu, yerinə yetirilmə müddəti və/və ya maksimal yerinə yetirilmə müddəti***: Elektron xidmət 2 iş günündən gec olmayaraq yerinə yetirilir*.

**3.4.3. İnzibati əməliyyatda iştirak edən digər dövlət orqanı haqqında məlumat:** *Yoxdur.*

**3.4.4. hər bir inzibati prosedurun nəticəsi və onun verilməsi qaydası:**

*Xidmətin yerinə yetirilməsi nəticəsində vergi ödəyicisinin təsərrüfat subyekti (obyekti) vergi uçotuna alınır və bu barədə onun elektron ünvanına məlumat göndərilir.*

**3.5. Elektron xidmətin yerinə yetirilməsinə nəzarət:**

**3.5.1. Nəzarət forması:** *Elektron xidmətin göstərilməsi zamanı təsərrüfat subyektinin fəaliyyət növlərinə və sahəsinə Vergilər Nazirliyinin proqram təminatı vasitəsilə onlayn qaydada nəzarət edilir.*

*Ərizəyə elektron formada əlavə onunmuş sənədlərin düzgünlüyünə nəzarət Vergilər Nazirliyinin vəzifəli şəxsi tərəfindən həyata keçirilir.*

**3.5.2*.*****Nəzarət qaydası:** *Bu prosesdə yaranan hər hansı anlaşılmazlığın aradan qaldırılması və ya metodiki dəstəyin göstərilməsi məqsədilə Azərbaycan Respublikası Vergilər Nazirliyinin Çağrı Mərkəzi (195) fəaliyyət göstərir.*

**3.6. Elektron xidmətin göstərilməsi üzrə mübahisələr:** *İstifadəçi elektron xidmətlə bağlı onu razı salmayan istənilən məsələ barədə inzibati qaydada yuxarı səlahiyyətli orqana (vəzifəli şəxsə) və məhkəməyə şikayət edə bilər.*

**3.6.1. İstifadəçinin şikayət etmək hüququ haqqında məlumat:** *Elektron* *xidmətin göstərilməsindən və ya elektron xidmətin göstərilməsindən imtinadan qanunvericiliyə uyğun olaraq inzibati qaydada və məhkəməyə şikayət verilə bilər.*

**3.6.2***.* **Şikayətin əsaslandırılması və baxılması üçün lazım olan informasiya:** *İnzibati şikayətin forması “İnzibati icraat haqqında” Azərbaycan Respublikasının Qanununun 74-cü maddəsinə uyğun olmalıdır.*

**3.6.3*.* Şikayətin baxılma müddəti:***Şikayət inzibati orqana verildikdə, şikayətə “İnzibati icraat haqqında” Azərbaycan Respublikasının Qanununun 78-ci maddəsinə əsasən, 1 ay müddətinə baxılır.*

*Məhkəməyə verilən şikayətə Azərbaycan Respublikasının İnzibati Prosessual Məcəlləsi ilə müəyyən edilmiş qaydada baxılır.*

**\* \* \***